google/wiki40b huggingface dataset:
Orbey

Poloha

Obec má rozlohu 46,02 km². Najvyšší bod je položený 1 301 m n. m. a najnižší bod 397 m n. m.

Obyvateľstvo

Počet obyvateľov obce je 3 615 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
As (Belgicko)

Obyvateľstvo

Obec má približne 7 785 obyvateľov (2010).
Daniel Šimon Beniač

Životopis

Študoval na gymnáziu v Banskej Bystrici, v Tešíne, v Soprone, na evanjelickom kolégiu v Prešove, právo na univerzitách vo Viedni a v Budapešti, 1870 zložil advokátsku skúšku v Budapešti. Advokátsky praktikant v Liptovskom Mikuláši, u Ľudovíta Turzu-Nosického v Banskej Bystrici, v Budapešti, 1870 – 1874 viedol vlastnú advokátsku kanceláriu v Nemeckej Ľupči, 1874 – 1876 v Liptovskom Mikuláši, od 1876 v Ružomberku. Stál pri vzniku viacerých slovenských priemyselných a peňažných podnikov, viedol ich právne záležitosti, zaslúžil sa o založenie a upevnenie hospodárskeho centra slovenského národného hnutia v Liptove. Roku 1879 spoluzakladateľ a 1879 – 1915 právny zástupca Ružomberského účastinárskeho úverového spolku (od 1904 Úverová banka), 1883 spoluiniciátor založenia a notár Továrne na drevovinu v Ružomberku, spoluzakladateľ a člen výboru Tatra banky v Martine, 1906 spoluzakladateľ a právny zástupca Slovenských papierní v Ružomberku. Od mladosti aktívny účastník národného hnutia, zakladajúci člen slovenského evanjelického gymnázia v Martine, člen Muzeálnej slovenskej spoločnosti (MSS) a Živeny. Prispieval do Národných novín, Slovenských listov a i., člen Slovenskej národnej strany. Člen výboru Liptovskej župy, svetský funkcionár evanjelickej cirkvi, zborov v Ružomberku a v Nemeckej Ľupči.
D-Tox

Dej

Agent FBI Jack Malloy (Sylvester Stallone) je poslaný do bývalého vládou kontrolovaného azylu aby sa vyliečil z alkoholizmu. Tam sa stretne z ďalšími alkoholickými ex-policajtmi a veteránmi. V oblasti azylu vypukne snehová búrka, ktorá preruší všetky formy komunikácie. Horšie je, že medzi nimi číha psychopat, ktorý zabíja ako zamestnancov, tak aj Malloyových kamarátov.
Eugen Bohuš

Životopis

Gymnaziálne štúdia absolvoval v Rimavskej Sobote, právo na univerzite v Kluži a v Budapešti, JUDr. Usporiadal archívy a spracoval históriu niektorých podnikov (Vagónka, Pivovar, Tatrasmalt).Vypracoval návrh na územné osamostatnenie Vysokých Tatier, administratívne pripravoval podmienky pre založenie TANAPu, pričinil sa o založenie Podtatranského múzea, ktoré do 1949 aj spravoval. Príspevky s historickou, muzejníckou, archivníckou a knihovednou tematikou publikoval v Novom Slove, Slovenskej národnej knižnici, Archívnom časopise, Podtatranských novinách a i.
Saint-Antoine-de-Ficalba

Poloha

Obec má rozlohu 10,93 km². Najvyšší bod je položený 231 m n. m. a najnižší bod 108 m n. m.

Obyvateľstvo

Počet obyvateľov obce je 659 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turkish Airlines

História

Spoločnosť bola založená 20. mája 1933 ako Štátne správne aerolínie (Devlet Hava Yollari-DHY). V auguste 1933 začala s letmi medzi Istanbulom, Eskisehirom a Ankarou. V septembri 1937 získali aerolínie tri lietadlá typu De Havilland D.H.86B.
Zemetrasenie v Arménsku v roku 1988

Zemetrasenie v Arménsku v roku 1988 bolo jedno z najznámejších zemetrasení, ktoré postihli Sovietsky zväz a Arménsko. Odohralo sa 7. decembra 1988 o 11:41 miestneho času (7:41 UTC). Epicentrum celého zemetrasenia bolo neďaleko mesta Spitak; otrasy dosiahli magnitúdo 6,9. Oblasť mesta Spitak bola dovtedy považovaná z oblasť bez výrazného ohrozenia zemetraseniami.

Následky zemetrasenia a záchranné práce

Po otrasoch organizácia zdravotníctva kompletne zlyhala, čo do istej miery prispelo k celkovému päťdesiattisícovému počtu obetí. Bolo odhadnuté, že keby zemetrasenie prišlo o niekoľko minút neskôr, mohlo byť v budovách, hlavne teda školách, menej ľudí. 541 000 ľudí zostalo bez prístrešia.
Zničené bolo samotné mesto Spitak; v okolitých ďalších mestách (Gyumri – vtedy Leninakan a Vanadzor, vtedy Kirovakan) aj dedinách (okolo štyristo) vznikli veľké škody. Pre otrasy musela byť uzatvorená aj jadrová elektráreň Metsamore.
Vzhľadom na zničenie či vážne poškodenie veľa nemocníc a zimné počasie nedokázali štátne orgány zvládnuť distribúciu pomoci do postihnutých oblastí. Vláda Arménskej SSR umožnila zahraničným pracovníkom prístup na svoje územie, prvýkrát v dejinách ZSSR. Michail Gorbačov, ktorý bol v čase zemetrasenia na návšteve v Spojených štátoch amerických, prerušil svoj program a odletel do postihnutých miest.
Celkové materiálne škody boli odhadované na 14 miliárd amerických dolárov.
Počas zimy roku 1989 vďaka pomoci z ďalších krajín boli schopní v Arménsku opraviť veľkú časť poničených domov. Pôvodné mesto Spitak bolo znovu obnovené, no už na inom mieste neďaleko svojho pôvodného.
Saint-Romans-des-Champs

Poloha

Obec má rozlohu 4,1 km². Najvyšší bod je položený 76 m n. m. a najnižší bod 54 m n. m.

Obyvateľstvo

Počet obyvateľov obce je 176 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
ISO 3166-2:GY

Kódy ISO 3166-2 pre Guyanu identifikujú 10 regiónov. Prvá časť (GY) je medzinárodný kód pre Guyanu, druhá časť pozostáva z dvoch písmen identifikujúcich región.

Zoznam kódov

GY-BA Barima-Waini
GY-CU Cuyuni-Mazaruni
GY-DE Demerara-Mahaica
GY-EB East Berbice-Corentyne
GY-ES Essequibo Islands-West Demerara
GY-MA Mahaica-Berbice
GY-PM Pomeroon-Supenaam
GY-PT Potaro-Siparuni
GY-UD Upper Demerara-Berbice
GY-UT Upper Takutu-Upper Essequibo
Çaloire

Poloha

Obec má rozlohu 4,7 km². Najvyšší bod je položený 772 m n. m. a najnižší bod 421 m n. m.

Obyvateľstvo

Počet obyvateľov obce je 329 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ochodnica

Kultúra a zaujímavosti

V obci sa každoročne v lete konajú v prírodnom amfiteátri folklórne slávnosti.

Minerálny prameň

Na hornom konci sa nachádza Ochodnický prameň „Vajcovka“.
Courseulles-sur-Mer

Poloha

Obec má rozlohu 7,92 km². Najvyšší bod je položený 51 m n. m. a najnižší bod 1 m n. m.

Obyvateľstvo

Počet obyvateľov obce je 4185 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
VK Chemes Humenné

História

Klub vznikol 12. júna 1996 pod názvom Linda Chemes Humenné. Nadviazal na históriu volejbalu v Humennom, ktorá sa datuje od 30. rokov 20. storočia a ktorá bola reprezentovaná klubmi ako TJ Sokol, TJ Tatran, Chemko, LCHZZ a dlhú dobu Chemlon. Družstvo mužov je nepretržite od vzniku stálym účastníkom najvyššej slovenskej ligy, pričom v sezóne 2007/08 získalo svoj prvý majstrovský titul.
Messia-sur-Sorne

Poloha

Obec má rozlohu 2,69 km². Najvyšší bod je položený 356 m n. m. a najnižší bod 233 m n. m.

Obyvateľstvo

Počet obyvateľov obce je 820 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ilioneus (syn Amfióna)

Ilioneus (starogr. Ἰλιονεύς – Ilioneus, lat. Ilioneus) je v gréckej mytológii syn tébskeho kráľa Amfióna a jeho manželky Nioby.
Ilioneus bol najmladší syn zo siedmich synov tébskeho kráľa Amfióna a jeho manželky Nioby. Jeho matka sa stala obeťou pomsty bohyne Artemidy za to, že svojou vystatovačnosťou urazila jej matku Léto.
Kráľovná Niobé mala dobrého muža, štrnásť krásnych detí a právom sa považovala za najšťastnejšiu ženu na svete (podľa Homéra mala šesť dcér a šesť synov). Lenže jej pýcha prekročila všetky miery, keď odmietla priniesť obeť bohyni Léte, s vyhlásením, že bohyňa sa môže pochváliť len dvoma deťmi. Bohyňa Léto sa veľmi urazila a hneď sa tým posťažovala svojim deťom Apolónovi a Artemide. Po dohode sa potom rozhodli Niobu za jej pýchu exemplárne potrestať.
Apolón sa následne vzniesol na tébske hradby, pod ktorými cvičili jej synovia a rad-radom ich svojimi smrtiacimi šípmi zabíjal. Keď prišiel rad na najmladšieho Ilionea, jeho úpenlivá prosba o život síce Apolóna obmäkčila, ale stalo sa to až potom, keď už šíp vystrelil. Keďže ako hovorí antické príslovie, "vystrelený šíp nezastaví ani boh", bolo už neskoro, šíp sa zaboril do hrude Ilionea a usmrtil ho.
Keď sa o tom dozvedel Amfión, vrazil si do pŕs meč a zúfala Niobé zdvihla ruky k nebu, ale nie aby prosila bohyňu o milosť, ale aby jej vykričala, že aj vo svojom nešťastí ja šťastnejšia ako ona, lebo má ešte viac detí.
V tom sa však zjavila bohyňa Artemis a ozvala sa struna jej luku a jej šípy zabíjali Niobine dcéry jednu po druhej. Keď už Niobe zostala nažive len najmladšia dcéra Chlóris, bolesť jej pýchu zlomila a prosila bohyňu, aby jej nechala aspoň jedno dieťa. Bohyňa bola však neoblomná a jej posledný šíp zasiahol aj Chlóridu. Niobé potom od hrôzy a žiaľu skamenela.
Mississippi (štát USA)

Dejiny

Územie štátu bolo preskúmané v polovici 16. storočia Španielmi, a v 17. storočí francúzskymi výpravami. Do roku 1763 bolo územie súčasťou francúzskej Louisiany. Potom prešlo do britského majetku ako Západná Florida. Počas americkej revolúcie bolo územie obsadené Španielmi. V roku 1795 sa zmluvou v San Lorenzo de El Escorial Španielsko vzdalo území severne od 31° s.š. a tým bolo vytvorené teritórium Mississippi. To bolo pripojené k USA ako 20. štát 10. decembra 1817. V občianskej vojne sa ako druhý štát pridal na stranu konfederácie 9. januára 1861 ako tvrdý zástanca otroctva. Po porážke konfederácie bol do Únie znovu prijatý 23. februára 1870. V histórii bolo Mississippi veľakrát postihnuté ničivými hurikánmi, ale najhorší z nich bol Hurikán Camille 17. augusta 1969. Bol kategórie 5 (tzn. najničivejší), zabil 249 ľudí a spôsobil škody za 1,5 miliardy dolárov.

Geografia

Štát Mississippi je ohraničený štátmi Tennessee na severe, Alabama na východe, Mexickým zálivom a štátom Louisiana na juhu a na západe štátom Arkansas. Ten od Mississippi delí práve rovnomenná rieka. Najvyšším bodom je hora Woodall, ktorá sa týči do výšky 806 m nad morom. Inak ide o štát rovinatý, miestami mierne zvlnený a na juhu veľmi úrodný. V severozápadnej časti štátu sa rozkladajú prérie. Delta rieky Mississippi je jedna z najúrodnejších oblastí na svete. Lesnatosť je 55 %.

Náboženstvo

Väčšinou protestanti a metodisti. Katolícka cirkev má zastúpenie vo veľkých mestách. Rovnako ako židovská populácia.

Ekonomika

Mississippi je štát predovšetkým poľnohospodársky. Hlavným artiklom je obilie, zemiaky, kukurica, chov prasiat, dobytka a hydiny. Významnú úlohu v hospodárstve má rybolov a lodný priemysel.
Z celkového pohľadu nehrá Mississippi v hospodárstve USA žiadnu významnú úlohu.
Soulles

Poloha

Obec má rozlohu 14,86 km². Najvyšší bod je položený 180 m n. m. a najnižší bod 81 m n. m.

Obyvateľstvo

Počet obyvateľov obce je 488 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lososotvaré

Charakteristika

Patria sem veľmi známe rody, napríklad losos, pstruh, koruška, inanga, lipeň či sivoň.
Majú štíhle, spravidla prúdnicové telo a dobre vyvinuté plávacie svaly. Majú veľkú chrbtovú plutvu, aby mohli dobre plávať. Väčšinou za chrbtovou plutvou majú tukovú plutvičku. Sú dravé a väčšinou majú veľké ústa s ostrými početnými zubami.
Druhy z nadčeľade Galaxioidea (inangy), vyskytujúcej sa len na južnej pologuli, sú malé maximálne 25 centimetrové ryby s rúrkovitým telom a hranatou chvostovou plutvou, bet šupín a be tukovej plutvičky. Druhy zo skupiny striebristkotvaré, žijúce po celom svete vo veľkých hĺbkach, zas majú rúrkovité oči nasmerované dopredu alebo hore, aby mali dobré binokulárne videnie vo veľkých hĺbkach. Iné striebristkotvaré zas majú svietiace orgány.
Niektoré druhy žijú celý život v mori alebo v sladkej vode, ale napríklad lososy žijú v mori a na neres tiahnu bez príjmu potravy tisíce kilometrov do sladkých vôd – spravidla do toho istého toku, kde sa narodili. Pritom musia často vyskakovať nad vodu a podobne, aby prekonali prúd a prekážky toku, v ktorom plávajú. Po nerese hynú.
Brametot

Poloha

Obec má rozlohu 3,21 km². Najvyšší bod je položený 126 m n. m. a najnižší bod 82 m n. m.

Obyvateľstvo

Počet obyvateľov obce je 158 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Jablunkovský priesmyk

Jablunkovský priesmyk (čes. Jablunkovský průsmyk, poľ. Przełęcz Jabłonkowska) je priesmyk v nadmorskej výške 565 m n. m., v obci Mosty u Jablunkova v Moravskosliezskom kraji.
Tvorí najvyšší bod Jablunkovskej brázdy, ktorá oddeľuje Moravsko-sliezske Beskydy od Sliezskych Beskýd. Jablunkovský priesmyk má veľký dopravný význam, keďže ním prechádza cesta I/11 na Ostravu a železničná trať 127 (bývalá Košicko-bohumínska železnica). Tvorí tiež rozvodie medzi európskymi veľtokmi Odrou a Dunajom.
The Long Walk

Obsah

Dlhý pochod je názov novej súťaže pre čím ďalej náročnejších a po krvi bažiacich divákov. Každoročne sa sto mladých chlapcov dobrovoľne rozhodne postaviť na štart a vydať sa spoločne na Dlhý pochod, ktorý je národným športom. Súťaž má jednoduché pravidlá: nikto sa nesmie odchýliť z vytýčenej trasy a nikto sa nesmie zastaviť ani spomaliť rýchlosť pod určitú hranicu na viac ako 30 sekúnd (štyri míle za hodinu), inak dostane slovné napomenutie: tri napomenutia znamenajú predzvesť konca v súťaži, pretože namiesto štvrtého varovania nasleduje streľba. Napomenutie sa vymaže, ak súťažiaci ďalšiu hodinu kráča predpísanou rýchlosťou. Rýchlosť monitorujú vojaci pomocou elektronického vybavenia, jazdiaci pozdĺž súťažiacich. Nezáleží na tom, kto z chodcov je najrýchlejší alebo dôjde najďalej. Dlhý pochod prežije len jeden z nich.

Zaujímavosti

Práva na sfilmovanie má zaistené Frank Darabont. Povedal, že by sa mohol "do toho jedného dňa dať". Plánuje natočiť "zvláštny, existenčný a veľmi osobne poňatý" nízkorozpočtový film.
Leie

Opis

Pramení na severných svahoch vysočiny Artois a preteká rovinami Flámska. Ústi zľava do Šeldy.
Priemerný prietok vody na dolnom toku činí 28 m³/s. V čase veľkých povodní dosahuje maxima 200 až 300 m³/s. Zvýšenú vodnatosť má rieka v zime.
Pod mestom Aire-sur-la-Lys je rieka regulovaná pre vodnú dopravu. Je spojená kanálmi s priemyslovými oblasťami Belgicka a severného Francúzska. Ležia na nej mestá Aire-sur-la-Lys, Armentières (Francúzsko), Wervik, Kortrijk, Gent (Belgicko).
Boyeux-Saint-Jérôme

Polohopis

Boyeux-Saint-Jérôme má rozlohu 16,94 km². Najvyšší bod je položený 900 m n. m. a najnižší bod 329 m n. m.

Obyvateľstvo

Boyeux-Saint-Jérôme má 302 obyvateľov (2009).
Graf vývoja obyvateľstva:
Zdroje: INSEE
ETAG

Európska turistická akčná skupina (ETAG z angl. European Travel & Tourism Action Group) je skupina, ktorá pôsobí ako reprezentant subjektov pôsobiacich v turizme. Predstavuje fórum pre prezentáciu kľúčových záujmov týchto subjektov. Bola založená v roku 1981 z podnetu Európskej komisie cestovného ruchu (ETC), ktorá zodpovedá za propagáciu Európy ako turistickej destinácie a zabezpečuje jej marketingovú podporu na zámorských trhoch (USA, Japonsko apod.). Členmi ETC sú národné turistické organizácie väčšiny členských krajín Európskej únie, t.j. okrem Francúzka, Holadnska a Spojeného kráľovstva; ďalšími členmi sú organizácie Čiernej Hory, Islandu, Monaka, Nórska, San Marína, Srbska, Švajčiarska a Turecka. Sídlom skupiny aj komisie je mesto Brusel, v ktorom majú svoje zázemie aj ďalšie európske inštitúcie.

Predstavitelia

Tajomník – Gareth James (sídlo vo Veľkej Británii) Predseda – Frederico Costa (sídlo v Portugalsku) Podpredseda a generálny riaditeľ – David Jones (sídlo v Holandsku) Čestný pokladník – Jeff Bertus (sídlo v Belgicku)
Tomáš Halík

Životopis

Narodil sa v rodine editora spisov bratov Čapkovcov Dr. Miroslava Halíka. V rokoch 1966 – 1971 študoval sociológiu a filozofiu na Filozofickej fakulte Karlovej univerzity, bol žiakom Jana Patočku. Počas štúdia absolvoval študijný pobyt na Bangor University vo Walese. Diplomoval prácou Společenskokritický význam utopických a profetických proudů v dějinách křesťanského sociálního myšlení. (Praha, 1971). Dizertačnú prácu na tému Křesťanství jako utopie. K dialektice dějin křesťanského sociálního myšlení obhájil na FF v roku 1972.
Do r. 1989 nemohol z politických dôvodov prednášať na vysokej škole, pracoval ako podnikový psychológ a neskôr ako psychoterapeut drogovo závislých u Apolináře (1984 – 1990). Zároveň študoval teológiu v tajných kurzoch (žiak Josefa Zvěřiny), v roku 1978 bol v Erfurte tajne vysvätený za kňaza. Patril k dôležitým osobnostiam tzv. podzemnej cirkvi a v 80. rokoch bol jedným z najbližších spolupracovníkov pražského kardinála Tomáška. 
Po r. 1989 študoval teológiu postgraduálne na Pápežskej Lateránskej univerzite v Ríme (ThLic.). Habilitoval sa z praktickej teológie na Papežskej teologickej fakulte vo Vroclave. V roku 1992 sa habilitoval v odbore sociológia na FSV UK prácou Katolická kultura a česká společnost po 2. vatikánském koncilu, v r. 1993 bol vymenovaný za docenta, v r. 1997 za profesora Karlovej univerzity v Prahe. 
V rokoch 1990 – 1993 bol generálnym sekretárom Biskupskej konferencie ČR a pedagógom na Katolíckej teologickej fakulte Karlovej univerzity; Ján Pavol II. ho vymenoval za konzultora Pápežskej rady pre dialóg s neveriacimi. Od roku 1993 vyučuje religionistiku na FF UK, ako hosťujúci profesor prednášal na univerzitách v Oxforde a Cambridgi. Bol jedným z externých poradcov českého prezidenta Václava Havla, ktorý ho roku 1997 dokonca navrhol za svojho možného nástupcu vo funkcii.
Je farárom pražskej akademickej farnosti v kostole Najsvätejšieho Salvátora (od februára 1990) a prezidentom Českej kresťanskej akadémie (od decembra 1990). Je známy svojou angažovanosťou v občianskom živote, vyjadruje sa k otázkam medzináboženského dialógu a úlohy náboženstva v modernej spoločnosti.
V roku 2008 mu pápež Benedikt XVI. udelil titul kaplána Jeho Svätosti, ktorý ho oprávňuje používať pred menom titul Monsignore.
V roku 2011 získal za knihu Vzdáleným nablízku, cenu za najlepšiu teologickú knihu Európy za roky 2009 a 2010. 
V roku 2014 sa stal prvým českým laureátom Templetonovej ceny.
Latinská únia

Latinská únia je medzinárodná organizácia, združujúca krajiny, v ktorých sa používajú románske jazyky. Za cieľ si kladie ochranu a propagáciu spoločného kultúrneho dedičstva románsky hovoriaceho sveta a jeho jednotu. Bola založená v roku 1954 v Madride. Počet členov stúpol z pôvodných 12 na 36.
Oficiálne názvy Latinskej únie sú: Unió Llatina v katalánčine, Union latine vo francúzštine, Unione Latina v taliančine, União Latina v portugalčine, Uniunea Latină v rumunčine a Unión Latina v španielčine.
Pre finančné ťažkosti ohlásila Latinská únia 26. januára 2012 pozastavenie svojich aktivít a rozpustenie Generálneho sekretariátu (účinnosť od 31. júla 2012).

Členské štáty

V Latinskej únii je združených 36 štátov z piatich kontinentov. V nasledujúcom zozname sú zoradené podľa románskeho jazyka, ktorý sa v danej krajine používa:
Manspach

Poloha

Obec má rozlohu 5,33 km². Najvyšší bod je položený 387 m n. m. a najnižší bod 304 m n. m.

Obyvateľstvo

Počet obyvateľov obce je 551 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Belfort (mesto)

Poloha

Mesto má rozlohu 17,1 km². Najvyšší bod je položený 650 m n. m. a najnižší bod 354 m n. m.

Obyvateľstvo

Počet obyvateľov je 50 128 (2011).
Nasledujúci graf zobrazuje vývoj počtu obyvateľov.
Zdroje: INSEE
Maureilhan

Poloha

Obec má rozlohu 10,55 km². Najvyšší bod je položený 85 m n. m. a najnižší bod 34 m n. m.

Obyvateľstvo

Počet obyvateľov obce je 1 834 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Romont (Vosges)

Poloha

Obec má rozlohu 19,26 km². Najvyšší bod je položený 346 m n. m. a najnižší bod 265 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Charles-François Daubigny

Životopis

Pochádzal z maliarskej rodiny, bol žiakom svojho otca (Edmond François Daubigny) a strýka Pierre Daubignyho, maliara miniatúr.
Bol prvý z francúzskych krajinárov, ktorý maľoval obrazy vo voľnej prírode a usiloval sa o prepis zrakových vnemov v ich optickej zložitosti. Spočiatku boli jeho obrazy vplyvom romantizmu presýtené tmavými tónmi. To sa však začína postupne meniť hlavne od r. 1843 po pobyte v Barbizone. Okolo roku 1850 sú už prestúpené svetlom s charakteristickými striebristými farebnými tónmi. Veľmi dôležité bolo pre jeho tvorbu stretnutie s Corotom (1852) v Optevoz (Isère) om Pozornosť upútal hlavne obrazom Seina pri Bezonse (1852). Maľoval prosté krajinné výseky najmä zo stredofrancúzskej oblasti. Na svojom člne, pomenovavom Le Botin, ktorý bol súčasne aj jeho ateliérom, putoval po riekach Oise, Seine, Marne a Yonne a zachytával meniacu sa poriečnu krajinu vo všetkých jej obdobiach a podobách (napr. Údolie v Optevoze, Pobrežie Oise, Lode na Oise, Ovocná záhrada atď.).
V roku 1866 odišiel do Londýna, kde namaľoval obraz Temža pri Erithe, ktorý sa svojim náladovým založením približuje impresionistickému názoru. Tu sa stretol s Claude Monetom, no po začiatku Prusko-francúzskej vojny (1870) spolu s ním odchádza do Auvers, kde sa stretáva s Paulom Cézannom a ďalšími mladými impresionistami (predpokladá sa, že títo boli Daubignym do určitej miery ovplyvnení).
Daubignyho najkrajšie diela pochádzajú z rokov 1864 až 1874, tieto väčšinou pozostávajú zo starostlivo vypracovaných krajiniek so stromami, riekami a niekoľkými kačicami. Tie kačky sú trošku kuriozitou. Povráva sa, že ak sa mu vlastný obraz páčil, tak primaľoval jednu, alebo dve kačice. Takže počet kačíc na obraze indikuje umeleckú kvalitu jeho obrazov.
Krátky čas bol aj v Holandsku. Z tohto obdobia pochádza aj obraz Mlyny z Dordrechtu (1872).
Svojim ponímaním krajiny, maľbou vo voľnej prírode zohral Daubigny dôležitú úlohu vo vývine francúzskej krajinomaľby a stal sa aj jedným z priamych predchodcov impresionizmu.
Jeho žiakom a nasledovníkom bol jeho syn Charles-Pierre Daubigny, ktorého práce sú niekedy mylne pokladané za práce jeho otca, hoci tieto práce sa nevyrovnajú otcovmu majstrovstvu.
Labenne

Poloha

Obec má rozlohu 24,48 km². Najvyšší bod je položený 52 m n. m. a najnižší bod 2 m n. m.

Obyvateľstvo

Počet obyvateľov obce je 4 644 (2009).
Nasledujúci graf zobrazuje vývoj počtu obyvateľov v obci.
Zdroje: INSEE